**SMERNICA**

**o poskytovaní jednorazových dávok na riešenie zložitých sociálnych situácií**

****

OBCE PodhoranY

**SMERNICA**

**o poskytovaní jednorazových dávok na riešenie zložitých sociálnych situácií**

Obec Podhorany na   základe  § 4  ods.  3  zákona    č.   369/1990 Zb.   o  obecnom zriadení v znení neskorších predpisov a zákona č. 417/2013 o pomoci v hmotnej núdzi a o zmene a doplnení niektorých zákonov vydáva túto

Smernicu  poskytovania príspevkov na riešenie zložitých sociálnych situácií.

**I .**

**ZÁKLADNÉ USTANOVENIA**

1. Účelom tejto smernice je stanovenie postupu a základných kritérií pri poskytovaní jednorazových dávok z rozpočtu obce Podhorany pre občanov obce za účelom zmiernenia ich nepriaznivej sociálnej a finančnej situácie.

Obec Podhorany za týmto účelom poskytne :

**Jednorazovú dávku v hmotnej núdzi** (V zmysle § 17 zákona  č. 417/2013 Z.z. o pomoci  v hmotnej  núdzi ) na:

1) nevyhnutné ošatenie, obuv, hygienické potreby

2) základné vybavenie domácnosti (posteľ, stôl, stoličky, skriňa, chladnička, sporák, varič, vykurovacie teleso, palivo, práčka, periny, posteľná bielizeň, bežný kuchynský riad) ich kúpu alebo opravu

3) zakúpenie školských potrieb

4) mimoriadne liečebné náklady (na úhradu doplatkov za lieky a špeciálny zdravotný materiál v prípade závažného ochorenia občana v hmotnej núdzi alebo jeho rodinného príslušníka, ktorý sa s ním spoločne posudzuje, kúpeľnej a inej liečbe ako aj pri zvýšených nákladoch na dopravu pri sprevádzaní dieťaťa na opakované vyšetrenia a liečbu).

**Jednorazovú dávku** ( kde sa zohľadňujú ostatné sociálne situácie občana, ktorý nie je poberateľom dávky v hmotnej núdzi, ale nachádza sa v zložitej sociálnej situácii)

O túto dávku môže požiadať:

1) žiadateľ, ktorý je evidovaný ako uchádzač o zamestnanie na územnom úrade práce, sociálnych vecí a rodiny a ktorý sa preukáže, že je čakateľom na rozhodnutie o priznaní dávky v hmotnej núdzi a za posledný mesiac sa dostal do nepriaznivej sociálnej a finančnej situácie (je bez príjmu).

2) žiadateľ, ktorý sa preukáže, že je čakateľom na rozhodnutie o priznaní invalidného, starobného dôchodku, resp. iného dôchodku, ktorý má vo vybavovaní a za posledný mesiac sa dostal do nepriaznivej sociálnej a finančnej situácie

3) žiadateľ, ktorý bol prepustený z výkonu trestu odňatia slobody, z výkonu väzby alebo z

ústavného liečenia (protialkoholické, protidrogové..), preukáže sa prepúšťacou správou, prípadne aj tým, že sa zaevidoval na ÚPSVaR do evidencie nezamestnaných občanov ako uchádzač o zamestnanie a požiadal o dávku v hmotnej núdzi, nemá žiadne príjmy a potrebuje prostriedky na vybavenie dokladov a na základné životné potreby

4) žiadateľ, ktorý žije sám v domácnosti, je poberateľom starobného, invalidného a iného dôchodku a ten nepresahuje 1,3- násobok životného minima podľa zákona č. 601/2003 Z. z. o životnom minime a o zmene a doplnení niektorých zákonov

5) osamelý rodič, ktorý sa stará o nezaopatrené deti do skončenia povinnej školskej dochádzky, najdlhšie do dovŕšenia 25 rokov veku a jeho príjem nepresahuje 1,3 – násobok životného minima pripadajúceho na rodinu.

6) žiadateľ, ktorý sa dostal do náhlej núdze z dôvodu vzniku osobitných mimoriadnych udalostí, ktorými napr. sú:

* úmrtie blízkej osoby
* zvýšené liečebné výdavky v dôsledku úrazu, pri dlhodobom alebo onkologickom ochorení

7) žiadateľ, ktorý sa ocitol v náhlej núdzi spôsobenej živelnou pohromou, haváriou alebo inou mimoriadnou udalosťou, ktorá spôsobila, že nie je schopný z vlastných príjmov pokryť náklady na základné životné potreby a je ohrozené jeho zdravie alebo život.

8) žiadateľ, ktorý má iné ako tu uvedené akceptovateľné mimoriadne výdavky

1. Jednorazové dávky podľa odseku 1. tejto Smernice sa môžu poskytnúť iba žiadateľovi s trvalým pobytom na území obce Podhorany, ktorý sa nachádza v hmotnej núdzi alebo sa ocitol v zložitej sociálnej situácii alebo inak spĺňa podmienky tejto Smernice.
2. Poskytujú sa na základe individuálneho posúdenia odkázanosti žiadateľa a spoločne posudzovaných osôb jedenkrát ročne a priznanie finančných prostriedkov nie je nárokovateľné.

**4**. Čerpanie finančných prostriedkov na priznanie dávok môže byť iba do výšky schváleného rozpočtu na príslušný kalendárny rok.

**II .**

**PODMIENKY POSKYTOVANIA**

Článok 1.

ŽIADOSŤ

1. Žiadosť o poskytnutie dávky je na predpísanom tlačive a obsahuje všetky náležitosti potrebné na objektívne posúdenie sociálnej, príjmovej, zdravotnej a rodinnej situácie. Žiadosť musí byť kompletná, riadne zdôvodnená, preukázaná mimoriadnymi nákladmi, doložená požadovanými prílohami a musí obsahovať účel poskytnutia ako i preukázať splnenie podmienok uvedených v tejto smernici.
2. Pri posudzovaní žiadosti sa berie ohľad na sociálnu situáciu žiadateľa, spôsob získavania finančných prostriedkov a uplatnenie si všetkých zákonných dávok na orgánoch štátnej správy.
3. Žiadateľ k žiadosti priloží osobitné doklady:

1) kópiu rozhodnutia, prípadne potvrdenia príslušného orgánu štátnej správy o poberaní dávky v hmotnej núdzi

2) potvrdenie o výške príjmu a majetku žiadateľa a spoločne posudzovaných osôb ( z pracovného pomeru alebo zo samostatnej činnosti za posledných 12 mesiacov)

3) v prípade, že žiadateľ alebo osoby, ktoré sú s ním spoločne posudzované sú nezamestnaní, potvrdenie z úradu práce o ich zaradení do evidencie

4) ak deti, ktoré sú v opatere žiadateľa navštevujú školu, doklad o riadnej dochádzke do školy.

Pracovník nemusí žiadať potvrdenie ak údaje overil a túto skutočnosť uviedol v žiadosti.

1) ak je žiadateľ poberateľom prídavkov na deti, rodičovského príspevku, materského príspevku alebo výživného, doklad o ich poberaní

2) ak je žiadateľ poberateľom dôchodku ( starobného, vdovského, invalidného, sirotského...)

3) potvrdenie o výške dôchodku so sociálnej poisťovne

4) ak je žiadateľ ťažko zdravotne postihnutý, predloží preukaz ZŤP

Článok 2

POSÚDENI E ŽI ADOSTI A PRÍPRAVA ROZHODNUTIA

1. Každá žiadosť je posudzovaná individuálne a ak je v súlade s kritériami stanovenými touto smernicou pripraví pracovník OU starostovi obce návrh na poskytnutie dávky .
2. Ak sa žiadateľ ocitne v situácii, kedy vyčerpal v príslušnom roku nárok na poskytnutie dávky je možné túto situáciu individuálne zhodnotiť a dať návrh na poskytnutie ďalšej dávky a to iba vo výnimočných prípadoch a do výšky nepresahujúcej maximálnu výšku podľa odseku III.
3. Ak žiadateľ nie je v súlade s kritériami sociálne odkázaný a Obecný úrad Podhorany dospeje po prešetrení k záveru, že nie je v sociálnej núdzi, obec oznámi žiadateľovi, že nespĺňa kritériá pre poskytnutie dávky osobne alebo formou rozhodnutia vydaného v správnom konaní.
4. Jednorazové dávky nie je možné poskytnúť žiadateľovi, ktorý si neplní povinnosť voči obci:

* úmyselne alebo z hrubej nedbanlivosti poškodzuje spoločné priestory alebo spoločné zariadenia v obci, alebo sústavne narušuje pokojné bývanie ostatných obyvateľov obce, ohrozuje ich bezpečnosť alebo porušuje dobré mravy,
* žiadateľovi, ktorý má nedoplatok na dani z nehnuteľnosti, dani za psa a poplatku za komunálny odpad
* zákonnému zástupcovi detí, ktoré si riadne neplnia povinnú školskú dochádzku

Ako i žiadateľovi:

* ktorý vo svojej žiadosti uviedol nesprávne alebo zavádzajúce údaje
* ktorý nesplnil podmienku zdokladovania poskytnutej dávky predchádzajúcom kalendárnom roku
* ktorý má trvalý pobyt na území obce Podhorany ale na uvedenej adrese sa preukázateľne nezdržiava

5. Rozhodnutie o poskytnutí dávky alebo zamietnutie žiadosti podľa zákona č.71/1967 Z.z. o správnom konaní v znení neskorších predpisov v konečnej podobe schvaľuje a podpisuje starosta obce.

**III .**

**FORMA POSKYTOVANIA**

Článok 1

JEDNORAZOVÁ DÁVKA V HMOTNEJ NÚDZI

1. V zmysle § 15 zákona č. 599/2003 Z. z. o pomoci v hmotnej núdzi a o zmene a doplnení niektorých zákonov môže mesto Senica poskytnúť jednorazovú dávku v hmotnej núdzi občanovi v hmotnej núdzi a fyzickým osobám, ktoré sa s občanom v hmotnej núdzi spoločne posudzujú, ktorým sa vypláca dávka v hmotnej núdzi a príspevky k dávke v hmotnej núdzi. Jednorazovú dávku v hmotnej núdzi možno poskytnúť do výšky preukázaných skutočných nákladov, najviac však do výšky 3 - násobku životného minima.

**Jednorazovú dávku v hmotnej núdzi obec Podhorany poskytne**

1) na nevyhnutné ošatenie, obuv a hygienické potreby maximálne do výšky **50 €**

2) na zakúpenie školských potrieb pre nezaopatrené dieťa maximálne do výšky **30 €**

(podmienkou priznania dávky na tento účel je riadne plnenie povinnej školskej dochádzky)

3) na základné vybavenie domácnosti – nákup a opravu (posteľ, stôl, stoličky, skriňa, chladnička, sporák, varič, vykurovacie teleso, palivo, práčka, periny , posteľná bielizeň, bežný kuchynský riad) maximálne do výšky **70€** / domácnosť

4) na mimoriadne liečebné náklady 50 € / maximálne do výšky 100 €

**Pri posudzovaní žiadostí sa prihliada najmä na**

* starostlivosť o maloleté deti,
* celkové majetkové a bytové pomery žiadateľa a ďalších spoločne
* posudzovaných osôb,
* zdravotný stav žiadateľa a rodinných príslušníkov,
* počet vyživovaných osôb,
* vlastné pričinenie občana riešiť hmotnú núdzu.

Článok 2.

JEDNORAZOVÁ DÁVKA

1. Jednorazová dávka sa môže poskytnúť žiadateľovi, ktorý nie je poberateľom dávky v hmotnej núdzi ale nachádza sa v zložitej sociálnej situácii ( mimoriadna náhla núdza).

Bližšie špecifikované podmienky sú uvedené v základných ustanoveniach tejto smernice bod a) až bod e).

Na úhradu mimoriadnych výdavkov môže byť takému občanovi vyplatená dávka 1x za rok maximálne do výšky **50 €** (úmrtie blízkej osoby).

1. Jednorazová dávka sa môže poskytnúť aj žiadateľovi, ktorý sa dostal do náhlej núdze z dôvodu vzniku osobitných mimoriadnych udalostí, ktoré sú bližšie špecifikované v základných ustanoveniach tejto smernice bod f) až bod h).
2. Na úhradu týchto výdavkov môže byť žiadateľovi poskytnutá dávka maximálne do výšky 200 €

**IV.**

**VŠEOBECNÉ USTANOVENIA**

1. O výške poskytnutia finančných prostriedkov rozhoduje Obecné zastupiteľstvo v Podhoranoch. V prípade osobitných mimoriadnych udalostí, ktorými sú úmrtie blízkej osoby o výške poskytnutia finančných prostriedkov rozhoduje starosta obce, po predložení príslušných dokladov, na základe prešetrenia sociálnej situácie žiadateľa, spracovania dokumentácie a v súlade so schváleným rozpočtom obce na príslušný rok..
2. Poskytnutie jednorazovej dávky v hmotnej núdzi a jednorazovej dávky má charakter nenávratnej pomoci a na ich poskytnutie nie je právny nárok. Obec Podhorany finančné prostriedky môže alebo nemusí poskytnúť.
3. Jednorazovú dávku v hmotnej núdzi alebo jednorazovú dávku možno poskytnúť vo forme:

* peňažného plnenia
* vecného plnenia ( v tom prípade, ak nie je predpoklad využitia finančných prostriedkov na žiadaný účel)
* kombináciou oboch foriem

V prípade vecnej dávky finančné prostriedky na jej zakúpenie prevezme od poskytovateľa dávky ( z pokladne OU) poverený pracovník, ktorý zabezpečí nákup vecného plnenia a toto odovzdá žiadateľovi.

1. Finančné prostriedky , ktoré sú poskytované v zmysle ustanovení Smernice je žiadateľ povinný použiť len na účel uvedený v rozhodnutí.
2. V lehote najneskoršie do sedem kalendárnych dní od prevzatia finančných prostriedkov je žiadateľ povinný predložiť doklady o nákupe, prípadne iné doklady alebo dôkazy preukazujúce použitie poskytnutého plnenia. V prípade, že táto povinnosť nebude zo strany žiadateľa splnená, žiadateľ stráca nárok na uplatnenie si žiadosti o poskytnutie jednorazovej dávky v hmotnej núdzi alebo jednorazovej dávky v ďalšom kalendárnom roku.

Smernica bola prerokovaná na zasadnutí obecného zastupiteľstva dňa 11.12.2015

Smernica nadobúda účinnosť dňom 1. 1. 2016.

Podhorany dňa ................................ Jozef Oračko

starosta obce